Sentrum vir Aktepraktyk - Aktetiksterskursus
Intensiewe opleiding vir Aktetiksters en “Paralegals”
Datums, pryse &
Registreer vir self-studie
Druk 2018 brosjure
Twee diplomas in aktepraktyk - ses modules
Geskik vir beginners tot persone wat reeds vir 'n aantal jare in 'n aktepraktyk werk en hul kennis en vaardighede wil verbeter. Dit is die gewildste diploma en lê die basis waarop enige verdere kennis van aktes gebou word.
Verbandregistrasie & Kansellasieprosedure
(Teorie en praktyk)
Diploma in Aktepraktyk
Geskik vir persone wat reeds die Basiese Diploma gedoen het of reeds vir ongeveer een tot twee jaar in 'n aktepraktyk werk. Meer gespesialiseerde onderwerpe word hierin behandel.
Drie metodes van aanbieding
Lesings word aangebied te Pretoria, Johannesburg, Kaapstad en Durban.
E-leer (tans slegs in Engels beskikbaar vir Modules 1-3)
Persone wat nie lesings kan bywoon nie kan die e-leer kursus kies. Dit is basies dieselfde as die selfstudie kursus maar met bykomende voordele sonder enige addisionele koste. Jy ontvang steeds ‘n harde kopie van die notas soos by selfstudie. Jy kry egter ook aanlyn toegang tot hierdie kursus waar “power point’ stem illustrasies jou deur die notas begelei (tans slegs in Engels). Skryf enige tyd in. Die enigste vereiste is dat elke module voltooi moet word binne twee maande na registrasie en ‘n diploma binne 6 maande. (Ons beplan ‘n Afrikaanse e-leer kursus vir beskikbaarstelling aan die begin van 2017.)
Persone wat nie lesings kan bywoon nie, het die opsie om dit deur selfstudie doen. Skryf enige tyd in. Die enigste vereiste is dat elke module voltooi moet word binne twee maande na registrasie en 'n diploma binne ses maande.
Beide teorie en praktiese gevallestudies word behandel om te illustreer hoe die teorie in die praktyk toegepas word.
Omvattende en gebruikersvriendelike notas met voorbeelde word voorsien wat leerders na afloop van die kursus ook by die werk kan raadpleeg.
Die lesings is ontspanne en volg die notas en voorbeelde.
Tydens die eerste ses modules vind 'n oopboek-evaluasie plaas om te toets of leerders die werk wat behandel is, verstaan en kan toepas.
Leerders word aan die hand van 'n oopboek-toets geëvalueer. Die idee is nie om persone se geheue te toets nie (m.a.w. om te kyk wat hulle uit die kop kan onthou nie), maar eerder om vas te stel of hulle prakties kan toepas wat gedurende die les met hulle behandel is. Daarom mag hulle die notas wat aan hulle beskikbaar gestel is in die evaluasie gebruik, op dieselfde wyse as waarop hulle dit op kantoor sou gebruik.
Silwer- & Goue Sertifikate
'n Silwersertifikaat word uitgereik na die suksesvolle evaluasie van elke module as bewys dat die leerder die vermoë het om die leerinhoud wat op die module betrekking het, te kan toepas.
'n Goue sertifikaat word uitgereik nadat 'n beëdigde verklaring van die leerder se werkgewer ontvang is waarin bevestig word dat sekere voorgeskrewe praktiese werk, verbonde aan die spesifieke module, selfstandig en foutloos afgehandel is.
'n Admininstrasiefooi van R110 (BTW ingesluit) is ten aansien van elke goue sertifikaat en goue diploma wat aangevra word, betaalbaar.
Tydsduur vir bywoning
Elke module van die Basiese Diploma –
strek oor een-en-'n-halwe dag elk; en
word gedurende weeksdae aangebied.
Al drie modules van die basiese diploma word in een week aangebied.
Modules 4 & 5 van die Diploma strek oor drie vol werksdae en module 6 oor twee vol werksdae.
Lesings en kursusnotas is volledig in Afrikaans of in Engels.
Die lesings word aangebied deur Melissa Smit, 'n senior aktetikster met jarelange praktiese ervaring.
©2010 Sentrum vir Aktepraktyk | Ontwerp deur RxoSmith
Module 7 – Serwitute, Onderverdeling en Konsolidasie van eiendom
Skepping en beskrywing van serwitute (soos persoonlike- en grondserwitute) in transport- en notariële aktes.
Kwalifikasie van voorwaardes by konsolidasie en onderverdeling.
Teoretiese agtergrond en algemene beginsels oor die werking van sertifikate van geregistreerde titel.
Teorie oor onderverdeling en konsolidasie. Praktiese voorbeelde en opstel van aansoeke en sertifikate vir onderverdeling en konsolidasie van eiendom.
Praktiese gevallestudie ter toepassing van die beginsel van serwitutue, onderverdeling en konsolidasie.
Belang van kaarte by onderverdeling en konsolidasie. Afhandeling van verbande by konsolidasie en onderverdeling.
Evaluering vir Silwer Sertifikaat - Module 7 of ontvang Brons Sertifikaat vir bywoning.
Module 8 - Opening van 'n Deeltitelregister (Deeltitelskema)
Teorie en praktiese voorbeelde vir die opening van 'n deeltitelregister en registrasie van 'n deelplan, waaronder: aansoek deur ontwikkelaar, artikel 11(3)(b) bylae van voorwaardes, toestemming van verbandhouer, sertifikaat van transportbesorger rakende reëls, sertifikate van saaklike reg van uitbreiding van die skema asook saaklike reg van uitsluitlike gebruiksgebiede, sertifikate van geregistreerde deeltitel ten aansien van elke deel, en registrasie van deelplan van uitbreiding.
Beginsels oor die mede-eienaarskap van 'n deel, handelinge met gemeenskaplike eiendom, onderverdeling en konsolidasie van 'n deel, uitbreiding van dele, uitsluitlike gebruiksgebiede, die regspersoon, werksaamhede van die regspersoon en reëls van die skema.
Twee praktiese gevallestudies vir die opening van ‘n deeltitelregister.
Evaluering vir Silwer Sertifikaat - Module 8 of ontvang Brons Sertifikaat vir bywoning.
Module 9 - Opening van 'n Dorpsregister (Dorpstigting)
Teorie en praktiese voorbeelde vir die opening van 'n dorpsregister en die registrasie van ‘n algemene plan, waaronder: ‘n dorp uitgelê op ‘n gedeelte van ‘n stuk grond, of op slegs ‘n gedeelte van ‘n stuk grond, of op meerdere stukke grond.
Beplanning en verloop van proses wat die opening van die dorpsregister voorafgaan.
Eerste transport van erwe direk vanaf die algemene plan ná dorpstigting.
Permanente liassering van die titelakte, verbandakte en verwante aangeleenthede.
Fokus op dorpstigting in terme van Ordonansie op Dorpe en Dorpsbeplanning (TVL) 15 van 1986 en die Wet op Ontwikkelingsfasilitering.
Evaluering vir Silwer Sertifikaat - Module 9 of ontvang Brons Sertifikaat vir bywoning.
Module 4 - Deeltiteltransportakte (Teorie)
Terminologie en begrippe wat eie is aan deeltitels.
Oorsig van die opening van ‘n deeltitelregister.
Ontleding van ‘n deeltitel transportakte deur vergelyking met ‘n konvensionele transportakte.
Bespreking van artikel 15B(3)(a) Aktevervaardigersertifikaat en artikel 15B(3)(c) verklaring deur die ontwikkelaar
Dokumente wat by die aktekantoor ingedien moet word.
Aktevervaardiger se verantwoordelikhede – artikel 15A.
Gesamentlike eienaarskap van ‘n eenheid in onverdeelte aandele - artikel 15(4) & 15(5).
Bespreking oor uitsluitlike gebruiks gebiede van gemeenskaplike eiendom & saaklike reg van uitbreiding.
Oorsig van Deelverbande.
Module 5 - Deeltiteltransportakte (Praktiese gevallestudie)
Praktiese gevallestudie vir die oordrag van ‘n deursnee deeltitel transportakte, onder andere: nagaan van ‘n koopooreenkoms, aktesoeke, die opstel van ‘n transportakte, volmag, ondersteunende dokumente, ‘n notariële akte van sessie vir uitsluitlike gebruiks gebied, met die aanvra van kansellasie syfers en waarborge, asook alle korrespondensie, indiening van dokumente vir registrasie by die aktekantoor, die berekening en opstel van die pro forma- en finale rekeningstate
Alle aspekte vanaf die ontvangs van die opdrag tot en met die sluiting van die leer.
Evaluering vir Silwer Sertifikaat - Module 4 & 5.
Module 6 - Boedeloordragte
Teorie en praktiese oefeninge in die oordrag van ‘n eiendom uit ‘n solvente bestorwe boedel weens verkoping of vererwing, waaronder: beskrywing van partye, artikel 42(1) en 42(2) sertifikate, bespreking van JM33, opstel van verskeie soorte causae, ontneming van ‘n gemeenskaplike boedel, en ondersteunende dokumente vir indiening
Artikel 18(3) boedels.
Boedels wat op intestate vererwing van swart persone betrekking het, insluitende die toepassing van die Reform of Customary Law of Succession and Regulation of Related Matters Act, 11 of 2009 to the Administration of Black Estates.
Boedel-endossemente kragtens artikel 45(1) van die Akteswet en artikels 39(2), 39(3) en 40(1)(b) van die Boedelwet, en toepaslike bepalings van die Boedelwet (artikels 37, 38, 41, 49, 78, 79, 80, 81 en 94).
Oordragte kragtens insolvente bestorwe boedel- en eksekusieprosedures.
Evaluering vir Silwer Sertifikaat - Module 6.
Module 1 - Konvensionele Transportakte - teorie
Teorie vir die oordrag van 'n eenvoudige transportakte, waaronder die volgende: eiesoortige akte-terminologie, pligte van 'n aktetikster, rekeninge in 'n prokureurspraktyk, doel van en bepalings in 'n koopooreenkoms, transportakte en volmag, ontleding van die klousules van 'n transportakte en 'n volmag, belangrike prosedures in 'n aktepraktyk vanaf die opening van 'n lêer tot die sluiting daarvan.
Belangrike prosedures, praktyk & etiek in 'n aktepraktyk.
Module 2 - Konvensionele Transportakte - praktiese gevallestudie
Praktiese gevallestudie vir die oordrag van 'n voltitel eiendom deur middel van 'n transportakte, waaronder: ontleding van 'n koopooreenkoms en 'n aktesoek, opstel van 'n transportakte (alle klousules), volmag, ondersteunende dokumente, uitvoeringsomslag vir indiening, hantering van korrespondensie, aanvra van kansellasiesyfers & waarborge, opstel van pro-formaen finale rekening, hereregte & BTW (basiese beginsels).
Alle aspekte vanaf die ontvangs van opdrag tot sluiting van leêr
Evaluering vir Silwer Sertifikaat - Module 1 & 2.
Module 3 - Verbandregistrasie & kansellasieprosedure
Teorie en praktiese voorbeelde vir die registrasie en kansellasie van verbande, waaronder: leningsaansoek- en verbandregistrasieprosedure, vanaf die ontvangs van opdrag, nagaan van verbandinstruksie, verkryging van inligting en dokumente, korrespondensie, opstel van verbanddokumente, versending van dokumente na bank, voorbereiding, registrasie, aflewering en nuttige wenke.
Teorie en praktyk van sekere verbandklousules, bv. hantering van titelvoorwaardes, niebenadelingsklousule, en handelinge met verbande, bv. afstanddoening van voorrang, sessie, vervanging van skuldenaar ens
Prosedure by verskillende soorte verbande, waaronder: bou-, privaat-, dekkings- en deeltitelverbande, asook prosedure by die kansellasie van verbande
Evaluering vir Silwer Sertifikaat - Module 3.